Izvor: N1

Ministar zdravstva Vili Beroš na press konferenciji Nacionalnog stožera žestoko je osudio zlonamjerno prikazivanje situacije lošijom nego što jest od strane pojedinaca. ''Neki liječnici namjerno su skrivali opremu", rekao je.

"Ljuti me ponašanje zlonamjernih pojedinaca. Dobio sam informaciju da pojedini liječnici namjerno sklanjaju opreme s polica da bi lažno prikazali stanje.

U ovom trenu iz Zaboka za Zagreb stiže 7 tisuću maski i milijun rukavica... Radimo maksimalno koliko je moguće u odnosu na svjetska tržišta. Kad ovo završi evaluirat će se uloga svih nas, pa i mene.Situacija nije oprtimalna, ali Vlada čini sve da svima osigura sve...

U svakom ratu postoji peta kolona, oni koji nam bacaju klipove pod noge, neće uspjeti!", rekao je Beroš na presici Stožera na kojoj je objavljeno da je u Hrvatskoj danas zaraženo 418 ljudi.

Više čitajte OVDJE.

U Hrvatskoj je 36 novozaraženih, ukupno 418. Deset ljudi je na respiratoru, rekao je Vili Beroš na press konferenciji Nacionalnog stožera.

Sedam ljudi je na respiratoru u Zagrebu, 2 u Osijeku, 1 u Rijeci. Prosječna živona dobe na respiratoru je 61 godina.

Ravnatelj Zavoda za javno zdravstvo Krunoslav Capak rekao je da je ukupno više od 2 tisuće kontakata, a 20 tisuća ljudi u samoizolaciji. Od ukupnog broja testiranih, 12 posto je pozitivno.

Zaraženo je 15 bolničkih liječnika i jedan liječnik obiteljske medicine.

Rekao je da u Osijeku imaju dva žarišta, a nažalost ima i liječnika koji su zaraženi.

Ministar Beroš je najavio da će danas posjetiti Osijek gdje je došlo do velikog porasta oboljelih.

Tijek događaja iz minute u minutu pratimo NA OVOM LINKU.